**Szombathy Viktor**

**Szombathy Viktor** ([Rimaszombat](https://hu.wikipedia.org/wiki/Rimaszombat), [1902](https://hu.wikipedia.org/wiki/1902). [április 8.](https://hu.wikipedia.org/wiki/%C3%81prilis_8.) – [Budapest](https://hu.wikipedia.org/wiki/Budapest), [1987](https://hu.wikipedia.org/wiki/1987). [augusztus 12.](https://hu.wikipedia.org/wiki/Augusztus_12.)) író, műfordító, 1936–1940 között a [komáromi múzeum](https://hu.wikipedia.org/wiki/Duna_Menti_M%C3%BAzeum) igazgatója.



**Életpályája**

Rimaszombatban érettségizett 1920-ban, majd a budapesti [Pázmány Péter Tudományegyetemen](https://hu.wikipedia.org/wiki/E%C3%B6tv%C3%B6s_Lor%C3%A1nd_Tudom%C3%A1nyegyetem) folytatta tanulmányait, ahol művészettörténeti és orvosi előadásokat hallgatott. Közben a [Prágai Magyar Hírlap](https://hu.wikipedia.org/wiki/Pr%C3%A1gai_Magyar_H%C3%ADrlap) budapesti munkatársaként dolgozott. 1928-ban visszatért szülőföldjére. 1930-tól 1938-ig Komáromban a [Szlovenszkói Magyar Kultúregyesület](https://hu.wikipedia.org/wiki/Szlovenszk%C3%B3i_Magyar_Kult%C3%BAregyes%C3%BClet" \o "Szlovenszkói Magyar Kultúregyesület)főtitkára volt, 1931–1936 között a [Jókai Egyesület](https://hu.wikipedia.org/w/index.php?title=J%C3%B3kai_Egyes%C3%BClet&action=edit&redlink=1) múzeumi osztályának titkára, majd a Jókai Múzeum igazgatója lett. Itt önálló Jókai-emlékszobát rendezett be és felújította a múzeum gyűjteményét. 1939-ben az I. Csehszlovák Köztársaságra vonatkozó kiállítást rendezett. Az igazgatósága idején állították fel [Jókai](https://hu.wikipedia.org/wiki/J%C3%B3kai_M%C3%B3r) szobrát a főépület előtt. 1938–1943 között a budapesti [Széchenyi Magyar Kultúregyesület](https://hu.wikipedia.org/wiki/Sz%C3%A9chenyi_Magyar_Kult%C3%BAregyes%C3%BClet) főtitkára. 1940 nyarán költözött a fővárosba. 1943–1948 között a [Magyar Nemzeti Banknál](https://hu.wikipedia.org/wiki/Magyar_Nemzeti_Bank) volt osztályvezető. 1948–1950-ben műfordításaiból élt és a [Magyar Rádiónak](https://hu.wikipedia.org/wiki/Magyar_R%C3%A1di%C3%B3) dolgozott. 1950–1954-ben műszaki előadó volt egy vállalatnál, majd könyvtárosként helyezkedett el. 1954–1965 között, nyugdíjba vonulásáig az [Építők Műszaki Klubjának](https://hu.wikipedia.org/w/index.php?title=%C3%89p%C3%ADt%C5%91k_M%C5%B1szaki_Klubja&action=edit&redlink=1) igazgatója.

Szerkesztette a [Komáromi Lapok](https://hu.wikipedia.org/w/index.php?title=Kom%C3%A1romi_Lapok&action=edit&redlink=1), a [Magyar Vasárnap](https://hu.wikipedia.org/w/index.php?title=Magyar_Vas%C3%A1rnap&action=edit&redlink=1), a [Magyar Írás](https://hu.wikipedia.org/wiki/Magyar_%C3%8Dr%C3%A1s_(foly%C3%B3irat,_1932%E2%80%931937)), az [Ünnep](https://hu.wikipedia.org/wiki/%C3%9Cnnep) és a [Forrás](https://hu.wikipedia.org/wiki/Forr%C3%A1s_(foly%C3%B3irat)) című folyóiratot. Főként ifjúsági regényeket és útirajzokat publikált. Témái főként a Felvidék egykori életét, hétköznapi eseményeit mutatják be. Szemléletében, írói gondolkodásmódjában mindenekelőtt [Mikszáth Kálmán](https://hu.wikipedia.org/wiki/Miksz%C3%A1th_K%C3%A1lm%C3%A1n) utódja. Tárcákat írt a [Magyar Nemzetbe](https://hu.wikipedia.org/wiki/Magyar_Nemzet). Az irodalom peremterületeinek jellegzetes alakja Szombathy Viktor, aki mindegyik műfajában fontos nemzeti és kulturális értékeket közvetít, igényesen és színvonalasan, rangot adva e műfajoknak.

**Művei**

* 1926 *Cserkészkaland* (Komárom)
* 1927 *Keszőce Jóska* (Berlin-Pozsony)
* 1928 *Ezüstantenna* (Rimaszombat)
* 1931 *Én kedves népem* (Kassa)
* 1936 *Zöld hegyek balladája* (Budapest)
* 1938 *Elesni nem szabad* (Pozsony)
* 1960 *Vértes-Gerecse* (Budapest)
* 1960 *Budapest– Börzsöny–Cserhát*
* 1961 *A Csepel-sziget* Budapest)
* 1962 *Budapest-Dunaújváros-Mohács* (Budapest)
* 1964 *Az északi hegyek ölelésében* (Budapest)
* 1967 *A félhold vándora* (Budapest)
* 1969 *A pénzhamisító* (Budapest)
* 1971 *Prága* Budapest)
* 1971 *Holló Csete, a besenyő*
* 1973 *Csehszlovákia* - társszerző: Kovács János (Budapest)
* 1975 *Szlovákiai utazások*
* 1976 *Két kard, két oroszlán* (Budapest)
* 1977 *Az őrnaszád foglyai* (Budapest)
* 1979 *Száll a rege várról várra* (Budapest)
* 1988 *Megszólal a töröksíp* (Budapest)

**Emléke**

* Nevét viseli a [feledi](https://hu.wikipedia.org/wiki/Feled) [Szombathy Viktor Magyar Tanítási Nyelvű Alapiskola](https://hu.wikipedia.org/w/index.php?title=Szombathy_Viktor_Magyar_Tan%C3%ADt%C3%A1si_Nyelv%C5%B1_Alapiskola&action=edit&redlink=1" \o "Szombathy Viktor Magyar Tanítási Nyelvű Alapiskola (a lap nem létezik)) ([Az intézmény honlapja](http://zssvjmjesenske.szm.com/))

**Irodalom**

* A komáromi múzeum száz éve. Új Mindenes Gyűjtemény 5, 153-154.
* [Nyugat](https://hu.wikipedia.org/wiki/Nyugat_(foly%C3%B3irat)) 1932/2. sz.
* Magyar Írás 1936/1. sz.
* [Új Élet](https://hu.wikipedia.org/wiki/%C3%9Aj_%C3%89let) 1939/11. sz.
* Új Élet 1940/5. sz.
* Irodalmi Szemle 1967
* [Élet és Irodalom](https://hu.wikipedia.org/wiki/%C3%89let_%C3%A9s_Irodalom) 1977/15. sz.
* Vértesy Miklós: A [Sarlóról](https://hu.wikipedia.org/wiki/Sarl%C3%B3_mozgalom), könyvekről, könyvtárakról. Beszélgetés Szombathy Viktorral. Könyvtáros 1980/5. sz.
* Élet és Irodalom 1982/15. sz.
* Élet és Irodalom 1987/5. sz.
* Élet és Irodalom 1987/34. sz.

**Forrás**

https://hu.wikipedia.org/wiki/Szombathy\_Viktor